Endelig er Diomandes skademareritt over
ARTIKKELEN ER OVER TRE ÅR GAMMEL 2015 har vært en hendelsesrik reise for Adama Diomande (25) - via Minsk, Dubai, Tippeligaspill for Stabæk, landslagsdebut - og så et skadeavbrekk som har utsatt Hull-debuten i høst. Holmlia-gutten har rukket mye på kort tid. Han ble seriemester for Strømsgodset i 2013, ble så solgt til hviterussiske Dinamo Minsk, og kom i vinter til Dubai. Men med kjæreste i Norge ville han gjerne tilbake til gamlelandet, fortalte han til VG på forsommeren. – Jeg giftet meg for to uker siden. Det var hovedårsaken til at jeg ville tilbake til Norge, sa han i mai. 25-åringens innsats var en årsakene til at Stabæk - mye imot forhåndstipsene - presterte så høyt i år. Enhver spiller som lager 17 mål på 23 kamper vil være attrraktiv på markedet. Og så på sommerovergangsvinduets siste dag signerte han for Hull, som rykket ned fra Premier League i vår. Men en hofteskade utsatte debuten. Og først lørdag fikk han sjansen - i 1-0-hjemmeseieren over Bolton. Der kom nordmannen innpå 15 minutter før full tid. Og etter bare to minutters spill kom han seg til sin første målsjanse, ifølge avisen Hull Daily Mail. Lokalavisen skriver at det «er vrient å trekke altfor mange konklusjoner etter så kort spilletid, men at nordmannen så ut til kunne tilby noe annet enn klubbens øvrige angrepsmateriell». Hull City rykket ned fra Premier League i mai, og er tydeligvis desperate på å gjøre oppholdet i Championship av kortest mulig varighet. Laget kan takke sin sterke hjemmeflyt (7-2-1) for sin høye tabellposisjon. Etter noe motgang på senhøsten kom Steve Bruce sitt lag på vinnersporet igjen lørdag. Her kan du lese våre vurderinger av dagens øvrige oddsobjekter Reading er fremdeles managerløst etter at Steve Clarke fikk fyken i starten av måneden. The Royals, som laget kalles, blomstret i sesongens to første måneder. Men har falt av med bare én ligaseier på ni siste forsøk. Borteformen har vært særlig utsatt med fire strake nederlag. Hjemmelaget håper å få med toppscorer Abel Hernández (a), og i midtforsvaret går Harry Maguire inn for kapteinen Michael Dawson. Gjestene mangler Aaron Tshibola (mb) og Stephen Quinn (mb). Et hjemmelag med ny selvtillit og et bortelag ute av form og uten manager gir et hjemmetips. Oddsen blir da 1,75, spillestopp er kl. 20.40 og TV2 Sport Premium sender matchen.
Først etter et drøyt tre måneders skadeavbrekk fikk Adama Diomande (25) lørdag endelig debutert for Championship-klubben Hull. I kveldens TV-match er tetsjiktlaget favoritt mot Reading.